Public procurement notice: Contract Award Notice
Published: 2018-01-19
Buyer: Slagelse Kommune
Country: DK
Contract type: Services
Procedure: Open procedure
CPV classification: 34144210: Road-sweeping vehicles | 34521400 | 35110000: Fire-fighting and safety equipment | 75250000
Estimated value: 27258228 DKK
Award criteria: Lowest price

Technical requirements: Slagelse Kommune (i det følgende benævnt Ordregiver) byder hermed alle kvalificerede tilbudsgivere velkommen til at deltage i Ordregivers udbud af det operative beredskab i Korsør og Skælskør. Udbuddet gennemføres som et udbud om indkøb af sociale og andre specifikke tjenesteydelser over tærskelværdien efter afsnit III i Lov nr. 1564 af 15. december 2015(udbudsloven) og Europa-Parlamentets og Rådets direktiv 2014/24/EU. Alle kvalificerede tilbudsgivere har mulighed for at afgive tilbud. Udbuddet består af 4 delaftaler, hvoraf Ordregiver afgiver kontrolbud på delaftale 2-4. Opgaven er indgående beskrevet i kravspecifikationen, bilag 2. Kontraktperioden træder i kraft den 1. januar 2018 og løber i 4 år. Ordregiver har derudover option på forlængelse af kontrakten på samme vilkår i 2x1 år.
Delaftale 1 omfatter levering og drift af stationer og mandskab til det operative beredskab i udrykningsområderne Korsør og Skælskør, herunder akutte kørsler til brand, miljø og redning mm., som alarmeres via politiets 112-pickliste, jf. bilag 2.4.
Delaftalen indeholde yderligere en option. Optionen omhandler levering af Storebæltsberedskabet, som udgår fra Sjællandssiden. Opgaven omfatter udrykning til enhver form for uheld i tunnelen og på Østbroen i forbindelse med brand, redning, forurening samt personskade. Endvidere foretages udrykning ved akut opstået uheld eller andre situationer, hvor beredskabet kan yde assistance fx til at sikre en hurtig og sikker genopretning af trafikken på Storebæltsforbindelsen. Storebæltsberedskabet suppleres af by-beredskabet i Korsør.
Delaftale 2 omhandler levering og drift af 2 autosprøjter samt 2 vandtankvogne med tilhørende materiel, som placeres på stationerne i Korsør og Skælskør.
Delaftale 3 omhandler levering og drift af 2 redningsbåde på trailere inkl. materiel, herunder udstyr til overfladeredning, på stationerne i hhv. Korsør og Skælskør.
Delaftale 4 omhandler levering og drift af 2 stiger, 2 miljøenheder samt andet materiel beskrevet i bilag 2.3d-e, som placeres på stationerne i hhv. Korsør og Skælskør.
Delaftale 3 og 4 beholdes i Slagelse Kommune, da dennes kontrolbud var det økonomisk mest fordelagtige tilbud, jf. udbudslovens § 161, identificeret som den billigste pris, jf. udbudslovens § 162, stk.1, nr.2.
I henhold til lov om Klagenævnet for Udbud m.v. (loven kan hentes på www.retsinformation.dk) gælder følgende frister for indgivelse af klage angående udbud omfattet af udbudslovens afsnit III:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill perioden, jf. lovens § 6, stk. 4. I tilfælde hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.


Winner: Falck Danmark A/S
Award value: 27258228
Number of bids: 1